dh-unibe/image-text_koenigsfelden-charters-post-1500 huggingface dataset:
Wir, Agnes, von gots gnaden wilent kûniginn ze Ungˀn, ✳ vˀgehen offenlich ✳ und tuͦnd kunt allen den, die
disen brief an sehent oder hoͤrent lesen, nu oder hie nach eweklich, ✳ daz wir ordenon und wellen,
daz ✳ ✳ die eptissin und der covent des closters ze Kunigsvelt, ûnser stift Sant Claren ordens, gelegen in
Costenzˀ bystuͦm, richten und geben ✳ den Minren Bruͦdern da selbs ze Kunigsvelt ✳ und irem covent
jaͤrlichs vier suͦm rotes wines, abgelasens des besten, so si denne habent, ane geverde, ✳ ✳ und soͤllent inē
den antwrten her uf in iren covent, ✳ also daz die bruͦder da von habn̄ opfer win ✳ zuͦ der messe, ✳ got
zuͦ einem lobe und oͧch, daz unser da bi eweklich gedacht wˀde. ✳ wir heissen und wellen, ✳ daz ✳ ✳ die eptissī
und der covent ✳ ze Kunigsvelt ✳ dise vorgeschribn̄ unser meinūg und ordenūg ✳ jemˀ eweklich ✳ volfuͤren un̄
oͧch staͤte haben ✳ in aller der wise, als hie vor an disem brief geschribn̄ stat ✳ und als wir oͧch ander unser
brief gebunden haben. und har ùber ze einem waren, ✳ vesten, ✳ offennē und ewigen urkùnde dirre
vorgeschriben dingen, ✳ so haben wir unser insigel gehenket an disen brief. ✳ wir, die eptissin und
der covent gemeinlich ✳ des clostˀs ze Kunigsvelt, ✳ vˀgehen och an disem brief, ✳ daz dise vorgeschribn̄ ordenūg
beschehen ist ✳ mit unsˀm guͦten willen un̄ mit unser wissent ✳ und daz wir es och willeklich un̄ gˀne staͤt
habn̄ wellen ✳ in aller der wise, als es oͧch geordenot ist un̄ an disem brief geschribn̄ stat. ✳ und dar ûber zuͦ
einem waren und ewigem ùrkunde, ✳ so han wir oͧch unsrù insigele gehenket an disen brief. ✳ dis
beschach und wart diser brief gebn̄ ze Kûnigsvelt an der naͤchsten mitwuchen nach sant Urbans
tag ✳ des jares, do man zalte von Christes gebùrt drùzehenhundtˀ jar, fûnfzig jar, und darnach in dem vierden jare. ✳
1354 V 28 . F. Königsfelden
I 254 a
Königsfelden .
Nͦ. 728
lr̄a dn̄e regīe ✳ de vino misse
ein begabung vō der kùngin
den her̄n iiij som̄ guͦtts
rottes wins
Mitwochs nach Ùrbani
1354
1354 .
✳
Mai 28 . Königsfeldnn